### Resume

Sydtrafik har sendt budgetforslag 2023 i høring i Regionen og kommunerne. Der er høringsfrist til 14. oktober 2022.

### Sagsfremstilling

Sydtrafiks budgetforslag 2023 er udarbejdet på grundlag af forudsætningsbudget 2023, som bestyrelsen godkendte den 6. maj 2022.

Budgetforslaget tager udgangspunkt i budget 2022, regnskab 2021, samt kendte og forventede ændringer til driften og konsekvensen af udviklingen i Covid-19.

Der er i budgetforslaget ikke længere Covid-19 kompensation for lavere indtægter. Sydtrafik forventer i 2023, at indtægtstallene i starten af året ligger på indeks 90 i forhold til 2019, hvorefter indtægtstallet vil stige mod indeks 95 med udgangen af 2023. Desuden påvirkes udgiftssiden af et stigende omkostningsindeks på både bus og flextrafik.

I forholdet mellem [adresse] eget budget til kollektiv trafik og det udsendte budgetforslag 2023 forventes der er en difference på ca. 11 mio. kr. i manglende midler til betaling heraf.

Der er følgende opmærksomhedspunkter i budgetforslaget, som bør fremhæves:

* Som følge af Covid-19 forventes indtægtsindekset at ligge på 90 ved indgangen til 2023 stigende til indeks 95 med udgangen af 2023. Sydtrafik oplyste på temamøde den 6. september 2022, at indekset med udgangen af august ligger på indeks 85-87.
* Omkostningsindeks for dieselkontrakten er fastsat til 133,0 og for elbuskontrakten til 131,9. Det må forventes, når det endelig budget foreligger, at disse tal er steget yderligere. De seneste offentliggjorte indeks er på hhv. 136,2 for dieselkontrakten og 140,1 for elbuskontrakten. Det forventes, at Sydtrafik hæver det endelige budget til aktuelle indeks.
* Billettaksterne forventes at stige med 4,9%, hvilket svarer til det udmeldte takststigningsloft.
* Både flextur og handicapkørsel er budgetteret til at stige med 0,6 mio. kr. grundet stigende omkostningsindeks. Månedlig afrapportering af brug af flextur og handicapkørsel, viser at tallene for 2022 ligger på niveau eller over niveauet fra 2019. Forvaltningen forventer et fortsat stigende niveau i 2023.
* Administrationsomkostningerne forventes at stige med ca. 1 mio. kr. i forhold til budget 2022. Stigningen skyldes stigende indeks.

Forvaltningen gør opmærksom på, at Johannes Møller takster på handicapkørsel og flextur er lave i forhold til øvrige trafikselskaber. For flextur lægges op til en stigning fra 5,5 til 5,75 kr/km. Det er en stigning på 4,55%. Priserne er ikke hævet siden september 2019. Til sammenligning er omkostningsindekset i samme periode hævet med 14% alene indtil maj 2022. I Midttrafik udbyder flere kommuner flexture med en takst på 7 kr/km.

For handicapkørsel lægges op til en stigning fra 3,5 til 3,75 kr/km. En stigning på 7,14%, hvilket er lavere end udviklingen på udgiftssiden i samme periode. På [adresse] er prisen 4 kr/km, mens den i [adresse] er 4,5 kr/km.

Sydtrafik har i forbindelse med et møde med Teknik & Miljø spurgt til prisstigning på [adresse]. Prisen er i dag fastsat til 50% af prisen for en normal flextur. Forvaltningen anbefaler, at dette forhold fastholdes, når prisen stiger på flextur.

Udkast til høringssvar budget 2023 er vedlagt.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter og godkender høringssvar. |

### Beslutning

Godkendt, idet høringssvaret skærpes i overensstemmelse med udvalgets faldne bemærkninger.

Udvalget ønsker videre, at kommunens repræsentant i bestyrelsen arbejder for at administrationsomkostningerne justeres på lige fod med kommunerne og at Sydtrafik indenfor de eksisterende rammer i større grad understøtter kommunerne med en gentænkning af den kollektive trafik.

Karsten Møller var fraværende.